
Gondolatok egy zöngés labiodentális réshang [v] létezéséről a kubai spanyolban

Munkámban egy úttörő jellegű tanulmány bemutatására vállalkozom, amely tanulmány egy zöngés labiodentális réshang [v] létezésének lehetőségét vizsgálja a spanyol kubai dialektusában. Az első fejezetben diakrón és szinkrón keretben tekintem át bilabiális-labiodentális /b/–/v/ oppozíció kérdéskörét. A második fejezetben az elmúlt néhány évtized spanyol (elsősorban spanyol-amerikai) dialektológiai munkáiból merítek: ezek a példák azt hivatottak bizonyítani, hogy a zöngés labiodentális réshangot /f/ zöngés mássalhangzó előtti zöngésedését leszámítva is tetten érhetjük a nyelvben. A harmadik fejezetben részletesen ismertetem a kubai dialektus anyanyelvi beszélőivel végzett laboratóriumi kísérletemet. A negyedik fejezetben összegzem eredményeimet, és újabb kutatási irányokat kijelölő kérdéseket fogalmazok meg.



